Vuosikymmenen alun chilikastikkeet päätyivät luontoon.

Maanantain ja tiistain välisenä yönä Vuosaaressa sijaitsevan Skatanniemen kävelytien varrelle ilmestyi kuin tyhjästä 250 litraa pilalle mennyttä chilikastiketta.

”En pysty ymmärtämään”, sanoo kastikkeet löytänyt Miska Martikainen.

Martikainen työskentelee lähistöllä ja kulkee paikan ohi joka päivä. Hän ei ole aiemmin nähnyt alueella vastaavaa välinpitämättömyyttä.